
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 145
                                                            din 29 august 2019
                  privind desfășurarea evenimentului „Zilele Patrimoniului European” și punerea la   

              dispoziție Fundației Mihai Eminescu Trust, cu titlu gratuit, a sălii Centrului Național de 
             Informare și Promovare Turistică (Sala Sander) și a terenului aparținând domeniului public
               din Cetatea Medievală (Piața Cetății și strada Școlii), pentru desfășurarea evenimentului  

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 22.108/06.08.2019 şi la Consiliul Local Sighișoara cu nr. 22.579/12.08.2019, de referatul de aprobare, înregistrat cu nr. 22.087/06.08.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;
Având în vedere adresa nr. 6.692/29.07.2019, înregistrată la Municipiul Sighişoara cu nr. 21.432/31.07.2019, prin care Fundația Mihai Eminescu Trust solicită sprijin pentru organizarea evenimentului „Zilele Patrimoniului European”, în perioada 27.09.2019 - 28.09.2019, constând în punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander) și a terenului aparţinând domeniului public din Cetatea Medievală: Piaţa Cetății și strada Școlii;

Având în vedere programul de desfășurare a evenimentului „Zilele Patrimoniului European”, depus ca anexă la adresa cu nr. 6.692/29.07.2019, înregistrată la Municipiul Sighişoara cu nr. 21.432/31.07.2019, precum și disponibilitatea spațiilor solicitate;

Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul Administrativ, potrivit cărora bunurile proprietate privată/publică a unităţilor administrativ-teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Având în vedere Raportul de specialitate al Direcției Administrarea Patrimoniului, înregistrat cu nr. 22.080/06.08.2019, prin care se propune şi se justifică oportunitatea organizării evenimentului „Zilele Patrimoniului European”, în perioada 27.09.2019 - 28.09.2019, precum și punerea la dispoziție Fundației Mihai Eminescu Trust, cu titlu gratuit, a sălii Centrului Național de Informare și Promovare Turistică (Sala Sander) și a terenului aparținând domeniului public din Cetatea Medievală (Piața Cetății și strada Școlii), pentru desfășurarea evenimentului ;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și „g” și alin. (14), art. 139 alin. (1) și (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul Administrativ,
                                                       H O T Ă R Ă Ş T E:
 Art. 1. (1) Se aprobă desfășurarea evenimentului „Zilele Patrimoniului European”, în perioada 27.09.2019 - 28.09.2019, eveniment organizat de Fundaţia Mihai Eminescu Trust.

 (2) Se aprobă ca perimetrul de desfășurare al evenimentului să cuprindă domeniul public din Cetatea Medievală astfel: Piața Cetății și strada Școlii, potrivit planului de situație, anexa nr. 1 la prezenta hotărâre.
Art. 2.  Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală și anume: Piața Cetății și strada Școlii, în perioada 26.09.2019 - 29.09.2019, către Fundația Mihai Eminescu Trust, în vederea desfășurării unor activități din cadrul evenimentului „Zilele Patrimoniului European”.

Art. 3. Se aprobă punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander), în data de 27.09.2019, către Fundația Mihai Eminescu Trust, în vederea desfășurării unor activități din cadrul evenimentului „Zilele Patrimoniului European”. 

Art. 4. (1) Activitatea demonstrativă și interactivă în cadrul atelierelor meșteșugărești se va desfășura numai în zonele din perimetrul de desfășurare al evenimentului. 

(2) În eventualitatea desfășurării de activități de comerț sau prestări servicii, pe lângă activitățile demonstrative, în cadrul evenimentului, se va percepe o taxă pentru ocuparea domeniului public, stabilită conform Anexei nr. 8 la Hotărârea Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019, taxă pe care comercianții o vor achita la casieria Municipiului Sighișoara. De asemenea, pentru desfășurarea activității comerciale, aceștia sunt obligați să obțină autorizația de funcționare eliberată de către compartimentul de specialitate din cadrul Municipiului Sighișoara.

Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitecul Șef, Direcţia Administrarea Patrimoniului, Serviciul Tehnic, Investiții - Urmărire Contracte, Monitorizare Servicii de Utilități Publice, Direcția Relaţii Publice și Comunicare, Compartimentul Centrul Național de Informare și Promovare Turistică, Compartimentul Protecţie Civilă, Protecția Muncii, Serviciul Public Poliţia Locală din cadrul Municipiului Sighișoara și Fundația Mihai Eminescu Trust. 

Art. 6. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Buzogany Erzsebet                                                                  

                                Contrasemnează/Avizat pentru legalitate

           SECRETAR GENERAL,


                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;

  1 ex. Direcția Relaţii Publice și Comunicare;

  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Compartimentul Centrul Național de Informare și Promovare Turistică;

  1 ex. Serviciul Public Poliţia Locală;

  1 ex. Compartimentul Protecţie Civilă, Protecția muncii;

  1 ex. Fundația Mihai Eminescu Trust.

15 ex.

B.A. 
